Formula 1 -kausi 2012

Formula 1 -kausi 2012 oli Formula 1 -sarjan historian 63. maailmanmestaruuskausi. Kausi alkoi Australiassa 18. maaliskuuta ja päättyi Brasiliaan 25. marraskuuta. Osakilpailuja järjestettiin kaikkiaan 20 ensimmäinen kalenterivedos sisälsi vielä yhden kilpailun enemmän mutta Turkin GP:n poistuminen lyhensi kautta 20 kilpailuun. Paluun kilpailukalenteriin teki Yhdysvaltain Grand Prix, joka ajettiin uudella radalla Austinissa, Texasissa. Kaudella 2012 kilpailtiin myös Bahrainissa vuoden tauon jälkeen.

Kauden alkua värittivät lukuisat osakilpailuvoittajat. Seitsemässä ensimmäisessä kilpailussa kussakin nähtiin eri voittaja, mikä on ennätys sarjan historiassa. Vasta Euroopan Grand Prix'ssä saatiin toistamiseen kaudella voittanut kuljettaja, kun Ferrarin Fernando Alonso nappasi kauden toisen voittonsa. Voittonsa turvin Alonso nousi kuljettajien mestaruustaistelun kärkipaikalle, jossa hän pysyi seitsemän osakilpailun ajan. Viime vuoden mestari Sebastian Vettel sai Alonson kiinni pisteissä tämän keskeytettyä Belgiassa ja Japanissa avauskierroksella. Vettel nousi sarjataulukon kärkeen, jossa hän pysyi loppukauden. Myös Vettel kärsi lukuisista vaikeuksista kauden aikana, ja hän joutui muun muassa starttamaan Abu Dhabin kilpailuun varikkosuoralta. Viimeiseen osakilpailuun lähdettäessä Vettelillä oli 13 pisteen etumatka, joka riitti monivaiheisesta kilpailusta huolimatta niukasti Vettelin kolmanteen peräkkäiseen maailmanmestaruuteen. Samalla Vettelistä tuli ensimmäinen F1-mestari, joka ei kauden aikana voittanut yhtään osakilpailua Euroopassa.Red Bullista ohitusten ennätysauto Vettel voitti kaikki kauden kilpailut Aasiassa. Valmistajien sarjassa Red Bull nappasi niin ikään kolmannen mestaruutensa, joka varmistui Yhdysvaltain osakilpailussa.

Kauden 2012 aikana rikottiin muitakin ennätyksiä. Paluun tehneen Kimi Räikkösen myötä lähtöruudukossa oli ennätyksellisesti kuusi kuljettajien mestaruuden voittanutta kuljettajaa - Sebastian Vettel, Fernando Alonso, Jenson Button, Kimi Räikkönen, Lewis Hamilton ja Michael Schumacher, joka päätti uransa kauden viimeisen osakilpailun yhteydessä. 20 kilpailun mittainen kalenteri oli myös ennätyspitkä - aiempi ennätys oli 19 osakilpailua. Kausi 2012 oli ensimmäinen sitten kauden 1969, jolloin F1-sarjassa ei kilpaillut yhtään italialaiskuljettajaa, kun Jarno Trulli sai potkut Caterham-tallista ennen kauden alkua. Lisäksi kausi oli toiseksi viimeinen kausi, jolla käytettiin 2,4-litraisia V8-moottoreita ennen siirtymistä ympäristöystävällisimpiin 1,6-litraisiin V6-turbomoottoreihin kaudella 2014.

 Yhteenveto 

 Ennakkotunnelmia 
pienoiskuva|right|Ylemmässä kuvassa Force Indian keularatkaisu. Kaikki tallit McLarenia ja Marussiaa lukuun ottamatta ovat ottaneet käyttöön kaksiportaisen keularakenteen. Alemmassa kuvassa McLarenin keula.

Edellisellä kaudella kuljettajien maailmanmestari Sebastian Vettel ja valmistajien maailmanmestari Red Bull dominoivat kautta. Red Bullin vauhdissa pysyivät mukana vain McLaren ja Ferrari. Alkukaudesta myös Renaultin (nykyisin Lotus) kuljettajat ylsivät palkintopallille kahdesti. Muut pistesijat jakautuivat pääasiassa Mercedes Grand Prix'n, Force Indian, Sauberin ja Toro Rosson kuljettajien kesken. Peränpitäjiksi jäivät viisi pistettä saavuttanut Williams sekä pisteittä jääneet Lotus (nykyisin Caterham), HRT ja Virgin Racing (nykyisin Marussia). Kuljettajien mestaruus ratkesi Vettelille lopulta 122 pisteen erolla Jenson Buttoniin. Vettelin tallitoveri Mark Webber sijoittui mestaruustaistossa kolmanneksi. Neljännen sijan saavutti Fernando Alonso ja viidennen sijan Lewis Hamilton. Valmistajien mestaruus ratkesi Red Bullin eduksi Korean Grand Prix'ssa. Lopullisissa pisteissä eroa toiseksi sijoittuneeseen McLareniin tuli 153 pistettä. Kolmas sija meni Ferrarille ja neljäs sija Mercedes Grand Prix'lle.

Kaudesta 2012 odotettiin huomattavasti tasaisempaa. Erityisesti Red Bullin ja Vettelin etumatkan uskottiin kaventuneen, vaikka Vettel lähtikin kauteen ennakkosuosikkina voitettuaan maailmanmestaruuden kahdella edellisellä kaudella. Useat asiantuntijat pitivät Force Indiaa kauden mahdollisena yllättäjänä. Talli väläytteli autonsa hyvää vauhtia kautta edeltäneissä testeissä. Myös Lotusta povattiin hyviin suorituksiin. McLarenin uskottiin jatkavan kärkikahinoissa, mutta Ferrarin suorituskykyä pidettiin ennen kauden alkua täytenä arvoituksena. Ferrarilla oli testeissä vaikeuksia autonsa käyttäytymisen ymmärtämisessä sekä suorituskyvyn parantamisessa. Nelinkertainen kuljettajien maailmanmestari Alain Prost ennusti sarjan pienimmille talleille hankalaa kautta. Prost totesi riittävän kilpailukyvyn saavuttamisen olevan haastavaa nykyajan Formula 1 -sarjassa etenkin pienellä budjetilla toimiville valmistajille.

Teknisiin sääntöihin tehdyn muutoksen myötä auton keula saa olla korkeintaan 55 senttimetrin korkeudella, mikä vaikuttaa etusiivekkeiden ja jarrutuksen tehoon. Sääntömuutoksen johdosta kaikki tallit McLarenia ja Marussiaa lukuun ottamatta muotoilivat autonsa keulaosan kaksiportaiseksi. Uutta keularakennetta ei pidetty kovin esteettisenä ratkaisuna ja sitä haukuttiin rumaksi. McLarenin ratkaisu rakentaa aiempien kausien tyylinen yhtenäinen keula herätti spekulaatioita tallin mahdollisesti säännöistä löytämästä porsaanreiästä. Entinen Formula 1 -autojen suunnittelija Gary Anderson arvioi innovaation löytyvän kenties auton diffuusorista, sillä tallin esittelytilaisuudessa diffuusori oli korvattu valekappaleella. Marussia puolestaan päätyi perinteiseen keularatkaisuun, koska tallin mukaan ero kaksiportaisen ja perinteisen keulan välillä oli hyvin pieni.

Kaudelle 2012 sääntöihin tehtiin myös muutos, joka kieltää pakokaasuvirtausten hyödyntämisen diffuusorissa. Sääntömuutoksen tavoitteena on tehdä pienemmillä ja rajallisimmilla resursseilla toimivista talleista kilpailukykyisempiä. Red Bullin teknisen johtajan Adrian Neweyn mukaan talli saavutti juuri tämän ratkaisun avulla viime kaudella etulyöntiaseman. Kansainvälinen autoliitto FIA esitti helmikuun lopussa Renault- ja Mercedes-moottoreita käyttäville talleille vaatimuksen muuttaa moottorikarttojaan niin, että kuljettajat eivät saa hyötyä pakokaasuvirtauksesta. Molemmat moottorit tuottavat edelleen pakokaasuvirtauksia myös silloin kun kuljettaja ei paina kaasua. Näiden virtausten hyödyntäminen downforcen ja pidon kasvattamisessa kiellettiin. Kiellosta huolimatta jotkut tallit kehittivät vaihtoehtoisia ratkaisuja diffuusorille hyötyäkseen virtauksista. Esimerkiksi Mercedes Grand Prix muotoili autonsa takaosan niin, että ilma- ja pakokaasuvirtaukset ohjautuvat diffuusorin päälle rakennettuun kanavaan moottorinkatteen aukkojen avulla. Lisäksi talli kehitti niin kutsutun F-putkijärjestelmän, jossa auton rakenteeseen upotetut putket saivat takasiiven avauksen yhteydessä myös etusiiven sakkaamaan kasvattaen huomattavasti suoranopeutta. Kilpakumppanit protestoivat useasti Mercedeksen ratkaisusta, mutta FIA:n katsastuksissa rakennelman todettiin olevan sääntöjen sallimissa puitteissa. Myös Red Bull kehitti oman ratkaisunsa pakokaasuvirtausten hyödyntämiseksi. Talli toi ratkaisun vasta kolmanteen testijaksoon salatakseen innovaation kilpailijoilta.

 Autojen julkaisupäivät 
TalliRunkoJulkaisupäiväJulkaisupaikka Caterham F1 Team CT01 26. tammikuuta F1 Racing -lehti McLaren Mercedes MP4-27 1. helmikuuta Woking, Yhdistynyt kuningaskunta Scuderia Ferrari F2012 3. helmikuuta Internet Force India VJM05 3. helmikuuta Silverstone, Yhdistynyt kuningaskunta Lotus F1 Team E20 5. helmikuuta Internet Red Bull Racing RB8 6. helmikuuta Internet Sauber C31 6. helmikuuta Jerez, Espanja Scuderia Toro Rosso STR7 6. helmikuuta Jerez, Espanja Williams FW34 7. helmikuuta Jerez, Espanja Mercedes Grand Prix F1 W03 21. helmikuuta Barcelona, Espanja HRT F1 Team F112 5. maaliskuuta Barcelona, Espanja Marussia F1 Team MR01 5. maaliskuuta Silverstone, Yhdistynyt kuningaskunta

Ensimmäisenä tallina uuden autonsa julkaisi Caterham 25. tammikuuta F1 Racing -lehden tilaisuudessa päivää suunniteltua aiemmin. Seuraavana autonsa esitteli McLaren, joka järjesti julkistamistilaisuuden tallin tehtailla Wokingissa 1. helmikuuta. McLaren välitti tilaisuuden myös verkossa omilla sivuillaan. Ferrari esitteli autonsa internetissä 3. helmikuuta. Tallin oli alun perin tarkoitus esitellä autonsa kotiradallaan Fioranossa, mutta runsas lumentulo pakotti tallin perumaan tilaisuuden.

Force India esitteli uuden VJM05-ajokkinsa Silverstonessa 3. helmikuuta. Seuraavana autonsa julkisti Lotus, joka esitteli E20-autonsa internetissä 5. helmikuuta. 6. helmikuuta esittelyvuorossa olivat Red Bull, Sauber ja Toro Rosso. Red Bull julkisti autonsa internetissä, kun puolestaan Sauber ja Toro Rosso esittelivät kauden autonsa Jerezissä ensimmäisen testipäivän aattona. Jäljellä olevista talleista Williams julkaisi autonsa ensimmäisenä testipäivänä 7. helmikuuta. Mercedes Grand Prix jätti autonsa julkaisun toiseen testijaksoon suojellakseen auton innovaatioita kilpailijoilta.

Marussialla oli vaikeuksia saada uutta autoaan läpi kolaritesteistä, minkä vuoksi talli ei kyennyt osallistumaan uudella MR01-autollaan lainkaan kautta edeltäneisiin testeihin. Auto esiteltiin medialle Silverstonessa 5. maaliskuuta, jossa tallin kuljettajat ajoivat sääntöjen salliman määrän esittelykierroksia samalla autoa testaten. Talli sai kolaritestit suoritetuksi 6. maaliskuuta, alle kaksi viikkoa ennen kauden avauskilpailua. Myös HRT F1 -tallilla oli vaikeuksia saada autoaan valmiiksi ennen kauden alkua. Talli ei saanut Marussian tapaan testatuksi kautta edeltäneissä testeissä uutta autoaan. HRT F1:n uusi auto esiteltiin Barcelonassa 5. maaliskuuta, jolloin tallin kuljettaja Narain Karthikeyan pääsi testamaan autoa esittelykierroksilla.

 Testijaksot 
Ennen kauden alkua tallit testasivat kolmessa testijaksossa. Ensimmäinen järjestettiin Jerezissä ja kaksi muuta Barcelonassa. Kauden aikana tallit testaavat lisäksi kerran Mugellon radalla Italiassa. Muutoin kaudella vallitsee edellisten kausien tapaan testikielto, joka estää talleja testaamasta autojaan haluaminaan ajankohtina.

Kautta edeltäneissä testeissä Red Bullin ja McLarenin autojen vauhti jäi pimentoon. Ferrarin auton suorituskyky osoittautui pettymykseksi. Jousitusongelmista kärsinyt Lotus puolestaan suoriutui hyvin kolmannessa testijaksossa. Lisäksi kävi ilmi, että Lotuksen auto on muiden tallien autoja hellempi renkaille. Pienille talleille testijaksot olivat haastavia. Marussia ei ehtinyt testaamaan uutta autoaan lainkaan Jerezissä tai Barcelonassa. Caterhamilla taas oli ongelmia muun muassa jousituksen kanssa.

Mercedes Grand Prix'n tallipäällikkö Ross Brawn arvioi testien perusteella viiden tai kuuden tallin kilpailevan kärkikahinoissa. Brawnin mukaan Red Bullin mahdollista etumatkaa oli hankala arvioida ennen kauden alkua. Vuoden 1982 maailmanmestari Keke Rosberg puolestaan arvioi testien perusteella Red Bullin jatkavan kauden ykkössuosikkina. Haastajaksi Rosberg nosti McLarenin. Myös Lotuksella ja Mercedes Grand Prix'lla hän uskoi olevan mahdollisuuksia kärkikamppailuun. Sen sijaan vaikeuksista kärsineen Ferrarin hän ei uskonut pärjäävän ainakaan alkukaudesta.

 Ensimmäinen testijakso 
Kauden ensimmäinen varsinainen testijakso järjestettiin Jerezin radalla Espanjassa 7.-10. helmikuuta. Testeihin osallistuivat kaikki muut tallit Marussiaa lukuun ottamatta, sillä talli ei ehtinyt saamaan autoansa valmiiksi. Mercedes Grand Prix ja HRT F1 osallistuivat testiin edellisen vuoden autoillaan. Lisäksi Mercedes Grand Prix jätti käyttämättä viimeisen testipäivän, jotta talli sai testata yksityisesti sunnuntaina 19.2. ennen toista testijaksoa Barcelonassa. Ensimmäisenä testipäivänä kovinta vauhtia piti paluun Formula 1 -sarjaan tekevä Kimi Räikkönen. Paul di Resta ajoi Force Indialla päivän toiseksi nopeimman ajan ja Nico Rosberg Mercedes Grand Prix'n edellisen vuoden autolla päivän kolmanneksi nopeimman ajan.

 Toinen testijakso 
Toinen kautta edeltänyt testijakso ajettiin Barcelonassa Circuit de Catalunyan radalla viikolla kahdeksan. HRT F1 osallistui testijaksolle edellisen vuoden autolla, sillä tallin uusi auto ei läpäissyt FIA:n kolaritestiä. Myös edellisen testiviikon väliin jättänyt Marussia osallistui testirupeamaan edellisen vuoden autolla. Testiviikko alkoi tiistaina 21. helmikuuta, jolloin nopeinta vauhtia piti Sebastian Vettel. Toiseksi parasta vauhtia piti Nico Hülkenberg Force Indialla ja kolmanneksi parasta vauhtia Lewis Hamilton McLarenilla. Tiistaiaamuna Mercedes Grand Prix'n julkistamaa W03-autoa testasi Michael Schumacher, joka ylsi kierrosajoissa kuudenneksi. Lotus kärsi päivän aikana teknisistä ongelmista. Romain Grosjean ehti ajamaan vain seitsemän kierrosta, ennen kuin talli joutui lopettamaan testaamisen. Talli päätti lähettää autonsa takaisin tehtaalleen, josta puolestaan lähetettäisiin Jerezin testiviikolla käytössä ollut auto. Myöhemmin Lotus kuitenkin päätti vetäytyä testiviikolta kokonaan, sillä tallin mukaan molempiin autoihin tarvitsi tehdä muutoksia tiistaina ilmenneen vian vuoksi. Myös Caterhamilla oli tiistaina murheita auton jousituksen kanssa.

Testit jatkuivat keskiviikkona. Parhaan kierrosajan teki Hülkenberg. Toiseksi kovimman kierrosajan ajoi Sauberin Sergio Pérez. Tiistain nopein kuljettaja Vettel sijoittui aikavertailussa kolmanneksi. Williams ajatti myös testikuljettajaansa, Valtteri Bottasta, jonka paras noteeraus riitti kahdeksanteen sijaan. Torstain testipäivän parhaan ajan teki Williamsia testannut Pastor Maldonado. Toiseksi sijoittui Schumacher ja kolmanneksi Sauberin Kamui Kobayashi. Caterhamin ongelmat jousituksen kanssa jatkuivat myös kolmantena testipäivänä. Tallin mukaan Vitali Petroville oli vaikeaa löytää sopivia säätöjä autoon. Testijakson päätöspäivänä perjantaina Sauberin Kobayashi jatkoi vahvaa esitystä ollen päivän nopein. Pastor Maldonado ajoi Williamsilla toiseksi nopeimman ajan ja Paul di Resta Force Indialla päivän kolmanneksi nopeimman ajan. Caterhamia testannut Heikki Kovalainen sai ajetuksi ainoastaan 70 testikierrosta. Autoon jouduttiin vaihtamaan moottori sähkövian vuoksi. Marussialla taas oli ongelmia jousituksen kanssa, minkä vuoksi talli ei saanut testatuksi ainoatakaan kierrosta perjantaina.

pienoiskuva|right|Mercedes esti kilpailijoitaan tarkastelemasta autonsa aerodynaamisia osia peittelemällä niitä testijaksojen aikana.

 Kolmas testijakso 
Kolmas testijakso ajettiin 1.-4. maaliskuuta Barcelonassa. Lotuksen vetäydyttyä toisen testijakson alussa runkovian vuoksi talli sai muilta talleilta yhden ylimääräisen testipäivän kolmatta testijaksoa varten. Lisäksi Red Bull ja Ferrari muuttivat testaussuunnitelmaansa myöhäistämällä testijaksojaan yhdellä päivällä. Näin ollen Red Bullin, Ferrarin ja Lotuksen oli tarkoitus testata perjantaista maanantaihin eli 2.-5. maaliskuuta. FIA kuitenkin muistutti talleja etteivät ne saa sääntöjen mukaan testata enää maanantaina, sillä testikielto astuu voimaan ensimmäistä osakilpailua edeltävällä viikolla. Tallit joutuivat palaamaan alkuperäiseen testisuunnitelmaan, eikä Lotus saanut ylimääräistä testipäivää ennen kauden alkua. Marussian oli tarkoitus testata uutta MR01-autoaan ensimmäistä kertaa kolmannen testijakson aikana, mutta auto ei päässyt läpi FIA:n kolaritesteistä.

Testijakso alkoi torstaina, jolloin parasta vauhtia ajoi Romain Grosjean. Toiseksi nopeiten radan kiersi Jenson Button ja kolmanneksi nopeiten Sergio Pérez. Grosjean jatkoi kärkivauhtia myös perjantaina, jolloin hän ajoi nopeiden kierrosten lisäksi täyden kisasimulaation. Lauantaina testejä haittasivat iltapäivän sade- ja raekuurot. Aamulla ajetut kierrosajat jäivät päivän parhaimmiksi. Sauberia ajanut Pérez ajoi parhaan kierroksen. Toiselle sijalle ylsi Button ja kolmannelle Daniel Ricciardo Toro Rossolla. Lotus testasi autoaan ainoastaan aamupäivällä, sillä talli ei ollut varautunut sadesäähän. HRT puolestaan ilmoitti, ettei se saavu lainkaan viimeiseen testiin, sillä tallin uutta autoa ei ehditty valmistella testiä varten. Red Bull toi lauantaina radalle päivitetyn version autostaan. Auton aerodynaamisia ominaisuuksia oli hiottu paremmiksi. Testin viimeisenä päivänä Kimi Räikkönen kellotti parhaan ajan Lotuksella. Fernando Alonson veto riitti toiseen sijaan ja Williamsia testanneen Bruno Sennan kolmanteen sijaan.

 Alkukausi – seitsemän eri voittajaa seitsemässä osakilpailussa 
 Australian Grand Prix 
pienoiskuva|right|Michael Schumacherin kilpailu Australiassa päättyi vaihdelaatikon hajoamiseen.

Kausi alkoi Australian kisaviikonlopulla, joka ajettiin Melbournessa Albert Parkin radalla 16.3.-18.3. Viikonlopun aikana kävi ilmi, että McLarenin auto on erittäin vahva ja nopea. Myös Williamsin auto oli radalla varsin nopea. Lotuksen auto puolestaan osoittautui kilpailussa hyvin rengasystävälliseksi. Ferrarilla taas kärsittiin tallin mukaan niin pidon kuin huippunopeuden puutteesta. Lauantain aika-ajoissa paalupaikan nappasi Lewis Hamilton ja toisen ruudun Jenson Button. Kolmannen ruudun vei hieman yllättäin Lotuksen Romain Grosjean. Grosjeanin tallitoveri, paluun Formula 1 -sarjaan tehnyt Kimi Räikkönen epäonnistui aika-ajoissa jääden 17. ruutuun. Mercedes onnistui aika-ajossa yltämään ruutuihin neljä ja seitsemän. Peränpitäjiksi jäivät Caterham ja Marussia. HRT-tallin kuljettajat eivät yltäneet 107 prosentin karsintarajaan, minkä vuoksi molemmat tallin kuljettajista karsiutuivat kilpailusta pois. Aika-ajojen jälkeen Lotus vahvisti aikeensa tehdä yhdessä Red Bullin kanssa sääntöselvityksen Mercedeksen avattavasta takasiivestä, jota tallit pitävät sääntöjenvastaisena. Myöhemmin FIA kuitenkin vahvisti, että Mercedesksen ratkaisu on sääntöjen sallimissa rajoissa.

Kilpailussa voiton vei Button ennen kuudennesta ruudusta toiseksi noussutta hallitsevaa maailmanmestaria, Sebastian Vetteliä. Kolmanneksi sijoittui Hamilton ja neljänneksi Vettelin tallitoveri Mark Webber. Fernando Alonso ajoi Ferrarilla 12. ruudusta viidenneksi. Sauberin molemmat kuljettajat nousivat hyville pistesijoille huolimatta varsin olemattomista lähtöruuduista. Kolmannesta ruudusta lähtenyt Grosjean joutui ensimmäisellä kierroksella kolariin, minkä vuoksi hänen kilpailunsa jäi kesken. Räikkönen sitä vastoin kykeni nousemaan kilpailussa seitsemänneksi. Caterhamin molemmat kuljettajat joutuivat keskeyttämään kilpailunsa. Vitali Petrovin auto jäi kierroksella 34 pääsuoran varteen, mikä johti turva-auton kutsumiseen radalle. Viimeisellä kierroksella hyvän kilpailun ajanut Pastor Maldonado menetti Williams-autonsa hallinnan painostaessaan Alonsoa ajautuen ratavalliin. Myös toisen Williams-kuljettajan, Bruno Sennan, kilpailu päättyi kolariin Felipe Massan kanssa.

Ensimmäisen kilpailun jälkeen Button johtaa kuljettajien maailmanmestaruustaistoa. Toisena seuraa Vettel ja kolmantena Hamilton. Talleista McLarenilla on 40 pistettä, Red Bullilla 30 ja Sauberilla 12.

 Malesian Grand Prix 
pienoiskuva|left|Malesiassa jouduttiin pitämään tunnin tauko olosuhteiden käytyä mahdottomiksi.

Sarja siirtyi Australiasta Malesiaan, jossa kilpailtiin heti seuraavana viikonloppuna 23.5.-25.3. Heikki Kovalainen sai viiden lähtöruudun rangaistuksen kilpailuun tehtyään sääntöjenvastaisen ohituksen Australiassa. Kuumaksi puheenaiheeksi ennen kisaviikonloppua nousi Felipe Massan alisuorittaminen avausosakilpailussa. Italialaislehdistö povasi Massalle jopa potkuja kesken kauden. Ferrarin tilannetta puitiin muutoinkin mediassa, sillä Australiassa oli käynyt ilmi ettei tallin auto ole tällä hetkellä järin kilpailukykyinen.

Vapaat harjoitukset vietiin suunnitellusti läpi eikä niissä nähty mitään poikkeuksellista. Lewis Hamilton kirjasi nimiinsä perjantain molempien sessioiden nopeimmat kierrosajat. Lauantaina parasta vauhtia piti Nico Rosberg. Ensimmäisessä harjoitusjaksossa radalla nähtiin myös Williamsin testikuljettaja Valtteri Bottas, joka pääsi harjoittelemaan Bruno Sennan autolla. Kimi Räikköstä rankaistiin viidellä lähtöruudulla, sillä talli joutui vaihtamaan Räikkösen vaihdelaatikon perjantain harjoitusten jälkeen. Lotuksen takaiskut eivät ottaneet loppuakseen, sillä tallin kuljettaja- ja VIP-tilat tuhoutuivat sähköiskun aiheuttamassa tulipalossa varhain lauantaiaamuna. Itse tallin kilpailutoimintaan tuhoisa palo ei kuitenkaan vaikuttanut.

Aika-ajoissa paalupaikan nappasi toistamiseen Hamilton. Eturivin täydensi Jenson Button. Michael Schumacher ylsi Mercedeksellään kolmanteen ruutuun. Räikkönen ajoi itsensä viidenteen ruutuun, mutta rangaistus pudotti hänet kymmenenteen ruutuun. 19. ruutuun ajanut Kovalainen puolestaan joutui lähtemään koko letkan perältä viimeisenä. Australiassa karsiutuneet HRT-kuljettajat onnistuivat myös pääsemään mukaan kilpailuun. Itse kilpailu alkoi kosteissa olosuhteissa, minkä vuoksi kuljettajat lähtivät välikelin renkailla kilpailuun. Sade kuitenkin yltyi, mikä pakotti kuljettajat vaihtamaan renkaat sadekelin renkaisiin. Ainoastaan Narain Karthikeyanin ei tarvinnut tehdä vaihtoa, sillä hän oli lähtenyt kilpailuun sadekelin renkailla. Tämän ansiosta HRT-kuljettaja nousi kilpailussa kymmenenneksi ennen kuin kilpailu jouduttiin keskeyttämään olosuhteiden käytyä mahdottomiksi. Kilpailua jatkettiin tunnin kuluttua. Uusintalähdön jälkeen Button rikkoi etusiipensä ajamalla Karthikeyanin perään, minkä vuoksi hän joutui tekemään ylimääräisen varikkopysähdyksen. Myös Sebastian Vettel otti kontaktia Karthikeyanin kanssa, mikä johti Vettelin takarenkaan puhkeamiseen. Karthikyean sai tapauksesta 20 sekunnin aikarangaistuksen kilpailun jälkeen. Lewis Hamilton putosi voittotaistelusta sammutettuaan autonsa moottorin varikkopysähdyksen aikana. Yllätysvoittoon ajoi lopulta Fernandon Alonso. Toiseksi sijoittui sensaatiomaisen kilpailun ajanut Sauberin Sergio Pérez. Paalupaikkamies Hamilton sijoittui lopulta kolmanneksi. Williams onnistui avaamaan pistetilinsä Sennan ajettua kuudenneksi. Senna toi tallille kilpailusta enemmän pisteitä kuin talli saavutti koko edellisellä kaudella.

Kilpailun jälkeen kuljettajien maailmanmestaruustaiston johtoon siirtyi Alonso viiden pisteen erolla Hamiltoniin. Valmistajien mestaruustaistossa McLaren vahvisti johtoaan Red Bulliin. Ferrari nousi pisteissä kolmanneksi ohi Sauberin.

 Kiinan Grand Prix 
Kausi jatkui Kiinassa kolmen viikon tauon jälkeen. Kilpailujen välissä monet tallit kehittivät päivityksiä autoihinsa suorituskyvyn parantamiseksi. Huhut Massan mahdollisista potkuista kiihtyivät Massan jäätyä viidenneksitoista edellisessä osakilpailussa tallitoveri Alonson ajettua saman osakilpailun voittoon. Lisää vettä myllyyn heitti Massan korvaajaehdokkaana pidetyn Pérezin sijoittuminen kilpailun toiseksi. Myös huhtikuun loppupuolella ajettavan Bahrainin osakilpailun kohtaloa puitiin paljon mediassa. FIA kuitenkin vakuutti Kiinan kisaviikonlopun aikana, että Bahrainin osakilpailu tullaan ajamaan ja että maan turvallisuustilanne on riittävä. Paalulle ajoi ja kisan myös voittoon ajoi Mercedeksen Nico Rosberg, jolle paalu ja voitto olivat uransa ensimmäisiä. Muut paikat palkintopallilla veivät McLarenin kuljettajat, Jenson Button ja Lewis Hamilton. Kimi Räikkönen oli pitkään kiinni kakkossijassa yrittäessään pysyä samoilla renkailla maaliin asti, se kostautui, ja Räikkönen putosi nopeasti ja oli maalissa 14.

 Bahrainin Grand Prix 
Sebastian Vettel ajoi kisan paalulta voittoon johtaen lähes koko kilpailun ajan. Lotuksen Kimi Räikkönen kuitenkin painosti Vetteliä nousten yhdenneltätoista sijalta maaliin toiseksi vain kolme sekuntia Vettelin jäljessä. Räikkösen tallikaveri Romain Grosjean otti uransa ensimmäisen palkintopallisijoituksen sijoittumalla kolmanneksi. McLarenin Lewis Hamilton aloitti kilpailun toiselta sijalta, mutta oli lopulta kahdeksas. Jenson Button joutui keskeyttämään kun kilpailua oli jäljellä enää kaksi kierrosta.

Kilpailun seurauksena Vettel siirtyi johtoon kuljettajien maailmanmestaruustaulukossa ohi Hamiltonin 53 pisteellä. Mark Webber nousi kolmanneksi ohi Buttonin ja Nico Rosbergin. Red Bull siirtyi johtoon valmistajien pistetaulukossa. McLaren jäi toiseksi, kun taas Lotus nousi kolmanneksi ohi Ferrarin. Mercedes pysyi viidennellä sijalla.

 Espanjan Grand Prix 
Paalupaikalta lähtenyt Pastor Maldonado putosi startissa Fernando Alonson taakse, mutta otti kärkipaikan takaisin itselleen ohittamalla espanjalaisen toisten varikkokäyntien yhteydessä. Maldonado ajoi uransa ensimmäiseen voittoon 3,1 sekunnin erolla Fernando Alonsoon. Kimi Räikkönen oli kilpailussa kolmas. Pastor Maldonadon voitto oli Williams-tallin ensimmäinen sitten Brasilian GP:n 2004.

Kilpailun seurauksena Fernando Alonso nousi tasoihin Sebastian Vettelin kanssa maailmanmestaruustaulukon kärkeen. Lewis Hamilton putosi toiselta sijalta kolmanneksi. Red Bull jatkoi valmistajien pistetaulukon kärjessä. Williams nousi viidenneksi.

 Monacon Grand Prix 

Webber nousi maailmanmestaruustaulukossa tasapisteisiin Sebastian Vettelin kanssa toiseksi 73 pisteellä. Fernando Alonso jatkoi kärjessä 76 pisteellä. Valmistajien pistetaulukossa Ferrari nousi Lotuksen ohi kolmanneksi.

 Kanadan Grand Prix 

Sebastian Vettel valtasi paalupaikan ennen Lewis Hamiltonia ja Fernando Alonsoa. Vettel otti loistavan lähdön ja repi heti pienen etumatkan kilpakumppaneihinsa. Kahdennestatoista lähtöruudusta startannut Räikkönen onnistui nousemaan lähdön jälkeen kaksi sijaa. Kisan kärkitaistossa Hamilton onnistui ohittamaan paalupaikkamies Vettelin ensimmäisten varikkokäyntien yhteydessä. Hamilton teki pysähdyksensä yhden kierroksen Vetteliä myöhemmin. Fernando Alonso pysähtyi varikolla vielä kaksi kierrosta Hamiltonia myöhemmin ja nosti itsensä kolmannelta sijalta Hamiltonin ja Vettelin edelle. Alonso joutui kuitenkin antautumaan Hamiltonille heti radalle palattuaan, kun Hamilton sai käyttää avattavaa takasiipeä. Hamilton putosi kilpailun kärkipaikalta toisen varikkokäyntinsä yhteydessä, kun toisen takapyörän kiinnittämisessä oli ongelmia. Kymmenen kierrosta ennen maalia yhden varikkokäynnin tehneiden Alonson ja Vettelin renkaat olivat loppu. Hamilton ohitti kummatkin ja nousi kilpailun kärkeen. Vettel putosi neljänneksi jouduttuaan kuusi kierrosta ennen maalia käymään vielä vaihtamassa uudet renkaat. Alonson renkaiden suorituskyky romahti täysin päätöskierroksilla, mutta hän ei tehnyt toista varikkokäyntiä. Alonso putosi lopulta viidenneksi, kun Romain Grosjean nousi toiseksi ja Sauberin Sergio Pérez kolmanneksi. Hamiltonista tuli kauden seitsemäs eri voittaja.

Hamilton siirtyi voitollaan maailmanmestaruuspisteissä kärkeen 2 pisteen erolla Alonsoon. Vettel putosi kolmanneksi. Valmistajien pisteissä Lotus nousi jälleen kolmanneksi ohi Ferrarin.

 Kauden puoliväli - Alonso nousee mestarisuosikiksi 
 Euroopan Grand Prix 
Sebastian Vettel ajoi jälleen paalupaikalle nousten formula ykkösten kaikkien aikojen paalupaikkatilastossa kolmanneksi Alain Prostin ja Jim Clarkin rinnalle. Lewis Hamilton valtasi toisen, ja Pastor Maldonado kolmannen lähtöruudun. Romain Grosjean ja Kimi Räikkönen ajoivat ruutuihin neljä ja viisi. Ferrarin Fernando Alonso karsiutui päätösosiolta jäätyään 11. lähtöruutuun. Mercedeksen Michael Schumacher jäi puolestaan 12. ruutuun. Mark Webberin aika-ajo päättyi avausosiolla ja hän starttasi 19. lähtöruudusta.

Vettel piti kärkipaikkansa lähdössä. Paalupaikalta lähtenyt Vettel johti kilpailua yli 20 sekunnilla, kunnes 29. kierroksella Jean-Eric Vergnen ja Heikki Kovalaisen kolaroinnin takia radalle tullut turva-auto vei etumatkan. Vettel piti kärkipaikan vielä turva-auton jälkeisessä uusintalähdössä, mutta sitten auton vauhti hiipui ja saksalainen joutui keskeyttämään. Keskeytyksen syynä oli moottorin ylikuumentunut laturi. Viisi kierrosta myöhemmin myös kilpailua johtanut Romain Grosjean joutui keskeyttämään laturivian vuoksi. Tämän myötä Fernando Alonso nousi kisan kärkeen. Kaksi kierrosta ennen maalia Kimi Räikkönen onnistui ohittamaan kilpailussa toisena olleen Lewis Hamiltonin. Viimeisellä kierroksella Pastor Maldonado yritti samaa, mutta kolaroi Hamiltonin kylkeen. Hamilton joutui keskeyttämään ja Maldonadolta irtosi etusiipi. Tämän ansiosta Michael Schumacher ajoi Alonson ja Räikkösen jälkeen kolmanneksi, ottaen ainoan palkintosijan paluunsa jälkeen.

Voittonsa myötä Alonso nousi maailmanmestaruuspisteissä kärkeen 20 pisteen erolla Mark Webberiin. Lewis Hamilton putosi kolmanneksi ja Sebastian Vettel neljänneksi. Valmistajien pisteissä ei kärjen osalta tapahtunut muutosta.

 Britannian Grand Prix 
Fernando Alonso ajoi paalupaikalle Britannian GP:n aika-ajoissa. Red Bullin Mark Webber ajoi toiseksi 47 tuhannesosaa Alonsosta jääneenä. Michael Schumacher ylsi kolmanneksi. Kimi Räikkönen onnistui KERS-laitteensa hajoamisesta huolimatta ajamaan kuudenteen lähtöruutuun. Jenson Button putosi toisesta aika-ajo-osiosta jääden 17. ruutuun. Aika-ajot jouduttiin keskeyttämään punaisilla lipuilla kesken toisen aika-ajo-osion rankan sadekuuron takia. Puolentoista tunnin jälkeen päästiin taas ajamaan.

Fernando Alonso piti startissa kärkipaikkansa. Sebastian Vettel osui lähdössä kevyesti Felipe Massan Ferrari-autoon, minkä seurauksena Red Bullin etusiivestä irtosi pieni pala. Romain Grosjean rikkoi etusiipensä osuttuaan avauskierroksella yhteen Paul di Restan Force India -auton kanssa. Grosjean joutui hakemaan varikolta uuden keulan autoonsa. Di Resta joutui puolestaan keskeyttämään. Sauberin Sergio Pérez ja Williamsin Pastor Maldonado kolaroivat keskenään 12. kierroksella. Perez joutui keskeyttämään kolarin seurauksena. Maldonado pystyi jatkamaan ajamista varikkokäynnin jälkeen. Kilpailun voitti Mark Webber, joka ohitti paalupaikalta lähteneen ja pitkään kärjessä ajaneen Alonson viisi kierrosta ennen maalia. Webberin voittomarginaali toiseksi sijoittuneeseen Alonsoon oli lopulta 3 sekunnin suuruinen. Kolmanneksi sijoittui Sebastian Vettel. Kolmannesta lähtöruudusta startannut Michael Schumacher oli seitsemäs.

Kilpailun seurauksena Sebastian Vettel nousi maailmanmestaruuspisteissä Lewis Hamiltonin ohi kolmanneksi. Webber nousi toiseksi ja Kimi Räikkönen ohitti Nico Rosbergin nousten viidenneksi. Valmistajien pisteissä McLaren putosi neljänneksi Ferrarin ja Lotuksen taakse.

 Saksan Grand Prix
Ensimmäinen aika-ajo-osio ajettiin kuivalla radalla, mutta ennen toista osiota alkoi sataa. Ferrarin Fernando Alonso ajoi jälleen paalupaikalle. Toiseen ruutuun ajoi Red Bullin Sebastian Vettel. Mark Webber oli aika-ajon kolmas, mutta lähtee matkaan kahdeksannesta ruudusta, koska hänellä on niskassaan lähtöruuturangaistus vaihdelaatikon vaihdosta. Michael Schumacher nousi kolmanteen ruutuun.

Alonso sai lähdön jälkeen pidettyä kärkipaikkansa. Romain Grosjean, Felipe Massa ja Bruno Senna rikkoivat etusiipensä avauskierroksella. Viidennellä kierroksella Lotuksen Kimi Räikkönen kävi huiman kamppailun Force Indian Paul di Restan kanssa kahdeksannesta sijasta. Kuljettajat ajoivat rengas rengasta vasten usean mutkan ajan. Taistelu päättyi Räikkösen eduksi. McLarenin Lewis Hamilton putosi kierroksen päähän kärjestä rengasrikon takia. Kierroksella 35 Hamilton herätti kummastusta ohitettuaan kilpailussa toisena olleen Vettelin, vaikka oli tätä kierroksen jäljessä. Hamiltonin tallikaveri Jenson Button sai Vetteliä kiinni ja pääsi ohi toisten varikkopysähdyksien aikana. Vettel ja Button kävivät kilpailun lopussa kovaa kamppailua kakkospaikasta. Viimeistä edellisellä kierroksella Vettel ajautui radan ulkopuolelle ohittaessaan Buttonia. Vettel sai tilanteesta tuomaristolta 20 sekunnin aikarangaistuksen. Alonso ajoi maaliin voittajana, Vettel tuli maaliin toisena ja Button kolmantena. Vettelin aikarangaistuksen myötä Kimi Räikkönen nousi neljänneltä sijalta kolmanneksi.

Kilpailun seurauksena Fernando Alonso kasvatti pistejohtonsa 34 pisteeseen. Lotuksen Kimi Räikkönen nousi Lewis Hamiltonin ohi neljänneksi. Valmistajien pistetaulukossa McLaren nousi kolmanneksi vain pisteen erolla Lotukseen.
Alonso nousi kilpailun jälkeen suurimmaksi mestarisuosikiksi.http://www.mtv3.fi/urheilu/f1/uutiset.shtml/2012/07/1584552/alonso-vankisti-saksassa-otetaan-mestaruudesta---katso-kuvat|Alonso vankisti Saksassa otetaan mestaruudesta

 Kilpailukalenteri 
Kaudella 2012 ajettiin yhteensä 20 osakilpailua. Avauskilpailu ajettiin Melbournessa, Australiassa ja päätöskilpailu Interlagosissa, Brasiliassa. Kesäkuussa 2011 kalenteriin oli kaavailtu ennätyksellistä 21 kilpailua. Myöhemmin FIA:n puheenjohtaja Jean Todt totesi, että 20 kilpailua on yläraja, muttei suostunut kommentoimaan mikä kilpailu tultaisiin jättämään pois kalenterista. Heinäkuussa julkaistiin päivitetty kalenteri, josta Turkin osakilpailu oli jätetty pois. Kilpailukalenteri vahvistettiin 7. joulukuuta 2011.

 Nro Kilpailun virallinen nimi Kilpailu Rata Päivämäärä Aika Raportti Paik.  1  Qantas Australian Grand Prix Australian Grand Prix Albert Park Grand Prix Circuit, Melbourne 18. maaliskuuta 17.00 8.00 Raportti 2  Petronas Malaysia Grand Prix Malesian Grand Prix Sepang International Circuit, Kuala Lumpur 25. maaliskuuta 16.00 11.00 Raportti 3  UBS Chinese Grand Prix Kiinan Grand Prix Shanghai International Circuit, Shanghai 15. huhtikuuta 15.00 10.00 Raportti 4  Gulf Air Bahrain Grand Prix Bahrainin Grand Prix Bahrain International Circuit, Sakhir 22. huhtikuuta 15.00 15.00 Raportti 5  Gran Premio de España Santander Espanjan Grand Prix Circuit de Catalunya, Montmeló 13. toukokuuta 14.00 15.00 Raportti 6  Grand Prix de Monaco Monacon Grand Prix Circuit de Monaco, Monte Carlo 27. toukokuuta 14.00 15.00 Raportti 7  Grand Prix du Canada Kanadan Grand Prix Circuit Gilles Villeneuve, Montreal 10. kesäkuuta 14.00 21.00 Raportti 8  Grand Prix of Europe Euroopan Grand Prix Circuito de Valencia, Valencia, Espanja 24. kesäkuuta 14.00 15.00 Raportti 9  Santander British Grand Prix Britannian Grand Prix Silverstone Circuit, Silverstone 8. heinäkuuta 13.00 15.00 Raportti 10  Grosser Preis Santander von Deutschland Saksan Grand Prix Hockenheimring, Hockenheim 22. heinäkuuta 14.00 15.00 Raportti 11  Eni Magyar Nagydíj Unkarin Grand Prix Hungaroring, Mogyoród 29. heinäkuuta 14.00 15.00 Raportti 12  Shell Belgian Grand Prix Belgian Grand Prix Circuit de Spa-Francorchamps, Spa 2. syyskuuta 14.00 15.00 Raportti 13  Gran Premio Santander d'Italia Italian Grand Prix Autodromo Nazionale Monza, Monza 9. syyskuuta 14.00 15.00 Raportti 14  SingTel Singapore Grand Prix Singaporen Grand Prix Marina Bay Street Circuit, Singapore 23. syyskuuta 20.00 15.00 Raportti 15  Japanese Grand Prix Japanin Grand Prix Suzuka Circuit, Suzuka 7. lokakuuta 15.00 9.00 Raportti 16  Korean Grand Prix Korean Grand Prix Korean International Circuit, Yeongam 14. lokakuuta 15.00 9.00 Raportti 17  Airtel Indian Grand Prix Intian Grand Prix Buddh International Circuit, New Delhi 28. lokakuuta 15.00 11.30 Raportti 18  Etihad Airways Abu Dhabi Grand Prix Abu Dhabin Grand Prix Yas Island, Abu Dhabi, Arabiemiraatit 4. marraskuuta 17.00 15.00 Raportti 19  United States Grand Prix Yhdysvaltain Grand Prix Circuit of the Americas, Austin, Texas 18. marraskuuta 13.00 21.00 Raportti 20  Grande Prêmio do Brasil Brasilian Grand Prix Autódromo José Carlos Pace, São Paulo 25. marraskuuta 14.00 18.00 Raportti
pienoiskuva|right|Kalenteriin paluun tekevän Yhdysvaltain Grand Prix'n näyttämönä toimii Circuit of the Americas. Osakilpailu vahvistui vasta joulukuussa 2011. Kuvassa radan rakennustyömaa Austinissa, Texasissa.
Toukokuussa 2010 vahvistettiin, että Yhdysvaltain Grand Prix tekisi paluun kaudella 2012. Yhdysvalloissa ei ole ajettu osakilpailua sitten kauden 2007. Kilpailu ajetaan kokonaan uudella Hermann Tilken suunnittelemalla radalla Austinissa, Texasissa. Marraskuussa 2011 Formula 1:sen kaupallisia oikeuksia hallinnoiva Bernie Ecclestone ilmaisi epäilynsä kilpailun toteutumista, sillä sopimus kilpailun järjestämisestä oli edelleen allekirjoittamatta kilpailun järjestäjän ja radan omistajan ajauduttua keskinäisiin riitoihin. Jopa radan rakennustyöt ehdittiin keskeyttämään. Ecclestone antoi kilpailun järjestäjille aikaa 7. päivään joulukuuta asti selvittää kilpailun kohtalo. 7. joulukuuta järjestettiin myös FIA:n maailmanneuvoston kokous, jossa lopullinen kilpailukalenteri vahvistettiin. Kokouksen jälkeen julkistettuun kilpailukalenteriin Yhdysvaltain Grand Prix oli sijoitettu marraskuun 18. päivälle. Kokouksen jälkeen Ecclestone vahvisti kilpailun taloudellisen puolen olevan kunnossa. Kilpailu oli sijoitettu alustavasti kesäkuulle, mutta se siirrettiin myöhemmäksi Texasin kuuman kesän vuoksi.

Turkin Grand Prix poistui kalenterista, kun järjestäjät ja Ecclestone eivät onnistuneet neuvottelemaan molempia osapuolia tyydyttävää sopimusta. Kilpailu oli sijoitettu vielä kesäkuussa julkaistuun alustavaan kilpailukalenteriin toukokuulle. Alustavassa kilpailukalenterissa Bahrainin Grand Prix siirrettiin kauden loppupuolelle, jotta Bahrainin hallitukselle jäisi enemmän aikaa rauhoittaa maan poliittinen tila. Myöhemmin kilpailu kuitenkin sijoitettiin huhtikuulle. Korean Grand Prix puolestaan oli tarkoitus aikaistaa lokakuulta huhtikuulle, mutta palautettiin heinäkuussa julkaistun päivitetyn kilpailukalenterin myötä lokakuulle. Sen sijaan Intian Grand Prix oli aikaistettu huhtikuulle päivitetyssä kalenterissa. Intian osakilpailu kuitenkin päädyttiin lopulta jättämään alkuperäiselle paikalleen lokakuulle.

Abu Dhabin Grand Prix'n järjestäjät olivat alun perin suunnitelleet muutoksia Yas Marina Circuit -rataan rankasti kritisoidun kauden 2010 osakilpailun jälkeen. Kritiikin mukaan ohittamiset radalla olivat aivan liian vähäisiä. Myöhemmin hanketta kuitenkin lykättiin kaudelle 2011 tulleiden sääntömuutosten myötä. Korean Grand Prix'n järjestäjät puolestaan ilmaisivat tyytymättömyytensä nykyiseen sopimukseen Bernie Ecclestonen ja Formula One Managementin kanssa. Järjestäjät olivat erityisen tyytymättömiä suuriin kuluihin ja vaativat sopimuksen uudelleen neuvottelua paremmilla ehdoilla. Ecclestonen mukaan jo nykyisen sopimuksen neuvottelu oli riittävän hankalaa ja hänen mukaansa järjestäjät ovat olleet tietoisia sopimuksen ehdoista allekirjoittaessaan sen. Ecclestone totesi, että siinä tapauksessa mikäli järjestäjät eivät kykene suoriutumaan kuluistaan, koko kilpailu poistettaisiin kalenterista. Lopullisessa kilpailukalenterissa Korean osakilpailu on kuitenkin entisellä paikallaan ja kilpailu tullaan ajamaan normaalisti.

Tammikuussa 2012 Euroopan Grand Prix'n järjestäjät olivat yhteydessä Ecclestoneen liittyen kilpailun tulevaisuuteen Valenciassa. Järjestäjät kertoivat kilpailun järjestämisen olevan taloudellisesti kannattamatonta ja toivoivat sopimuksensa ehtojen uudelleen neuvottelua kulujen karsisimiseksi. Espanjan Grand Prix'n järjestäjät ilmaisivat samankaltaisia huolia liittyen omaan kilpailuunsa. Maaliskuussa espanjalainen lehti El Pais uutisoi ettei Valencian osakilpailun järjestäjät ole maksaneet kauden 2012 kisamaksua Ecclestonelle. Lehden mukaan järjestävät käyvät edelleen neuvotteluja kilpailun kohtalosta. Myöhemmin Ecclestone ilmoitti kaikkien maksujen olevan Valencian osalta kunnossa. Samalla Ecclestone ilmoitti, että kaudesta 2013 alkaen Valencia ja Barcelona vuorottelevat Espanjan Grand Prix'n isäntinä.

 Tallit ja kuljettajat 
TalliValmistajaRunkoMoottoriRenkaatNroKuljettajaKilpailutPerjantain harjoituksissaajaneet kuljettajatTestikuljettajat  Red Bull Racing Red Bull RB8 Renault RS27-2012  1  Sebastian Vettel Kaikki -  Sébastien Buemi 2  Mark Webber Kaikki  Vodafone McLaren Mercedes McLaren MP4-27 Mercedes FO 108Z  3  Jenson Button Kaikki -  Gary Paffett Oliver Turvey 4  Lewis Hamilton Kaikki  Scuderia Ferrari Ferrari F2012 Ferrari 056  5  Fernando Alonso Kaikki -  Giancarlo Fisichella  Davide Rigon 6  Felipe Massa Kaikki  Mercedes AMG Petronas F1 Team Mercedes F1 W03 Mercedes FO 108Z  7  Michael Schumacher Kaikki -  Sam Bird  Brendon Hartleyhttp://www.nzherald.co.nz/motorsport/news/article.cfm?c_id=66&objectid=10816386 8  Nico Rosberg Kaikki  Lotus F1 Team Lotus E20 Renault RS27-2012  9  Kimi Räikkönen Kaikki -  Jérôme d'Ambrosio Kevin Korjushttp://lotusf1team.com/-Kevin-Korjus-.html?lang=en 10  Romain Grosjean 1–12 14–20  Jérôme d'Ambrosio Grosjean määrättiin kilpailukieltoon Lotus vahvisti uuden miehen Räikkösen rinnalle 13  Sahara Force India F1 Team Force India VJM05 Mercedes FO 108Z  11  Paul di Resta Kaikki  Jules Bianchi  Gary Paffett Conor Daly 12  Nico Hülkenberg Kaikki  Sauber F1 Team Sauber C31 Ferrari 056  14  Kamui Kobayashi Kaikki  Esteban Gutiérrez - 15  Sergio Pérez Kaikki  Scuderia Toro Rosso STR STR7 Ferrari 056  16  Daniel Ricciardo Kaikki -  Sébastien Buemi 17  Jean-Éric Vergne Kaikki  Williams F1 Team Williams FW34 Renault RS27-2012  18  Pastor Maldonado Kaikki  Valtteri Bottas  Susie Wolff 19  Bruno Senna Kaikki  Caterham F1 Team Caterham CT01 Renault RS27-2012  20  Heikki Kovalainen Kaikki  Giedo van der Garde  Alexander Rossi  Rodolfo González 21  Vitali Petrov Kaikki  HRT F1 Team HRT F112 Cosworth CA2012  22  Pedro de la Rosa Kaikki  Dani Clos Ma Qinghua  Vitantonio Liuzzi 23  Narain Karthikeyan Kaikki  Marussia F1 Team Marussia MR01 Cosworth CA2012  24  Timo Glock 1–7, 9–20  Max Chiltonhttp://www.gpupdate.net/en/f1-news/284211/chilton-recruited-as-marussia-reserve-driver/  María de Villota 25  Charles Pic Kaikki

+Arviot kuljettajien ja tallien palkoista kaudella 2012 Crash.netKuljettajaArvio palkastaSuurimmat sponsorit  Fernando Alonso 30 000 000 € Grupo Santander  Lewis Hamilton 16 000 000 € –  Jenson Button 16 000 000 € –  Sebastian Vettel 10 000 000 € –  Mark Webber 10 000 000 € –  Felipe Massa 10 000 000 € –  Nico Rosberg 10 000 000 € –  Michael Schumacher 8 000 000 € –  Kimi Räikkönen 5 000 000 € –  Heikki Kovalainen 4 000 000 € Fonecta, Premier Park, Rovio  Timo Glock 3 000 000 € –  Kamui Kobayashi 1 000 000 € –  Romain Grosjean 1 000 000 € Total, Gravity  Nico Hülkenberg 500 000 € Dekra  Sergio Pérez 500 000 € Telmex  Vitali Petrov 500 000 € SIBUR  Pedro de la Rosa 500 000 € –  Jean-Eric Vergne 400 000 € –  Daniel Ricciardo 400 000 € –  Pastor Maldonado 400 000 € PDVSA  Bruno Senna 250 000 € OGX, Embratel, Gillette  Narain Karthikeyan 250 000 € TATA Group  Paul di Resta 200 000 € –  Charles Pic 150 000 € IDEC Groupe, Lagardère Unlimited
 Talli  Arvio palkasta  Ferrari  40 000 000 €  Mclaren  32 000 000 €  Red Bull  20 000 000 €  Mercedes  18 000 000 €  Lotus  6 000 000 €  Caterham  4 500 000 €  Marussia  3 150 000 €  Sauber  1 500 000 €  Toro Rosso  800 000 €  HRT  750 000 €  Force India  700 000 €  Williams  650 000 €

 Kuljettajavaihdokset 
 Edellisellä kaudella Toro Rossolla kilpaillut Jaime Alguersuari ei saanut uutta sopimusta kaudelle 2012. Alguersuarille tarjottiin paikkaa HRT F1 -tallista, mutta hän kieltäytyi paikasta haluttuaan ennemmin testikuljettajan paikan jostakin isommasta tallista.
 Toro Rosson toinen kuljettaja, Sébastien Buemi, siirtyi edellisen kauden jälkeen Red Bullin testikuljettajaksi.
 Brasilian Grand Prix'n jälkeen Virgin Racingilla (nykyisellä Marussialla) kilpaillut Jérôme d'Ambrosio korvattiin Charles Picilla. D'Ambrosio siirtyi Lotus F1 -tallin testikuljettajaksi kaudella 2012. Pic sijoittui edellisellä kaudella GP2-sarjassa neljänneksi.
 19 kautta Formula 1 -sarjassa kilpailleen brasilialaiskuljettaja Rubens Barrichellon ura päättyi toistaiseksi kauteen 2011. Hän kilpaili viimeisen kautensa Williamsilla ja ei saanut tallin kanssa enää jatkosopimusta. Hän yritti vielä saada sopimusta toisen tallin kanssa, mutta tyytyi pitämään välivuoden sarjasta. Formula 1 -sarjan kokenein kuljettaja siirtyi kilpailemaan Yhdysvaltoihin IndyCar-sarjaan.
 Espanjalainen Pedro de la Rosa tekee paluun Formula 1 -sarjaan HRT F1 -tallin toisena kisakuljettajana. De la Rosa kilpaili viimeksi kisakuljettajana Kanadan Grand Prix'ssa kaudella 2011 korvaten Monacon Grand Prix'ssa loukkaantuneen Sergio Pérezin, minkä jälkeen hän on toiminut McLarenin testikuljettaja sekä ajanut yhden osakilpailun Sauberilla.
 Hallitseva GP2-sarjan mestari Romain Grosjean palaa takaisin Formula 1 -sarjaan kilpailtuaan vuoden GP2-sarjassa. Grosjean kilpailee kaudella 2012 Lotus F1 -tallin toisena kisakuljettajana. Kaudella 2009 hän kilpaili Renault F1 -tallissa.
 Nico Hülkenberg siirtyy Force India -tallin testikuljettajan paikalta kisakuljettajaksi. Hän toimi kaudella 2010 Williamsin toisena kisakuljettajana.
 Intialainen Narain Karthikeyan palaa HRT F1:sen kisakuljettajaksi. Karthikeyan kilpaili edellisellä kaudella tallin kisakuljettajana osan kaudesta.
 Vitantonio Liuzzi siirtyi Intian i1 Super Series -sarjaan. Uuden kilpasarjan aloittamista lykättiin myöhemmin vuoteen 2013. Liuzzi siirtyi lopulta kilpailemaan Superstars Series -sarjaan.
 Vitali Petrovilla oli Renault F1 -tallin kanssa kaksivuotinen sopimus, joka kattoi myös kauden 2012. Talli kuitenkin päätti sopimuksen vuoden etuajassa. Ilman sopimusta jäänyt Petrov siirtyi myöhemmin Caterhamin kisakuljettajaksi Jarno Trullin paikalle.
 Kaksi kautta Caterhamilla ajanut Trulli irtisanottiin tallista Petrovin saatua hänen paikkansa tallissa. Aikaisemmin muun muassa Renaultilla ja Toyotalla ajanut Trulli ei saanut enää sopimusta, mikä tarkoittaa, ettei kauden avauskilpailun lähtöruudukossa nähdä yhtään ainoata italialaista kuljettajaa. Viimeksi vastaava tilanne tapahtui Saksan Grand Prix'ssa vuonna 1973.
 Kauden 2007 kuljettajien maailmanmestari Kimi Räikkönen palasi Formula ykkösiin Lotus F1 Teamin kilpakuljettajana pidettyään kaksi välivuotta. Ennen Lotus-pestin varmistumista Räikkönen kävi neuvotteluja myös Williamsin kanssa.
 Toro Rosso palkkasi kuljettajikseen Daniel Ricciardon ja Jean-Éric Vergnen. Ricciardo kilpaili edellisen kauden puolivälistä alkaen HRT-tallin toisena kilpakuljettajana Karthikeyanin paikalla. Aiemmin Ricciardo toimi myös Toro Rosson testikuljettajana. Vuoden 2011 Formula Renault 3.5 -sarjassa toiseksi sijoittunut Vergne toimi Ricciardon tapaan edellisellä kaudella Toro Rosson testikuljettajan tehtävissä.
 Edellisellä kaudella Renaultilla ajanut Bruno Senna siirtyi Williamsin toiseksi kilpakuljettajaksi. Sennan eno, Ayrton Senna, ajoi Williamsilla kohtalokkaan onnettomuuden San Marinon Grand Prix'ssa kaudella 1994. Bruno allekirjoitti sopimuksen vasta saatuaan perheensä tuen Williamsilla ajamiselle. Tiettävästi Senna tuo mukanaan Williamsille 14 miljoonaa euroa sponsorisopimuksillaan.
 Force Indialta lähtenyt Adrian Sutil kävi neuvotteluja Williamsin kanssa kilpakuljettajan paikasta, mutta neuvottelut kaatuivat joulukuussa 2011. Sutil ajoi yhtäjaksoisesti kuusi vuotta Force Indialla ja sen edeltäjillä, Spykerillä ja Midlandilla. Myöhemmin hän joutui tutkittavaksi osallisena pahoinpitelyyn, jossa oli tuotettu uhrille lieviä ruumiillisia vammoja shanghailaisessa yökerhossa kauden 2011 Kiinan Grand Prix'n jälkeen. Sutil todettiin syylliseksi ja sai 18 kuukauden ehdollisen vankeusrangaistuksen sekä 200 000 euron sakon, joka lahjoitettiin hyväntekeväisyyteen.

 Tallivaihdokset 
 Heinäkuussa 2011 Williams ilmoitti, että se käyttää Renaultin valmistamia moottoreita kausilla 2012 ja 2013. Lisäksi talli ilmoitti sopineensa optiosta, joka mahdollistaa sopimuksen jatkamista myös kaudelle 2014. Talli kilpaili viimeksi Renaultin moottoreilla kausina 1989–1997, jolloin talli voitti neljä kuljettajien ja viisi valmistajien maailmanmestaruutta.
 Virgin Racing katkaisi yhteistyösuhteen Wirth Researchin kanssa edellisen kauden puolivälin jälkeen. Talli teki tämän jälkeen sopimuksen teknisestä tuesta McLarenin kanssa.
 Viikkoa ennen edellisen kauden Intian osakilpailua Force India ilmoitti Sahara Groupin ostaneen 42,5 prosenttia tallista. Kaupan arvoksi ilmoitettiin 100 miljoonaa yhdysvaltain dollaria. Jäljelle jääneestä osasta 42,5 prosenttia jäi Vijay Mallyan haltuun ja loput 15 prosenttia tallin johtaja Michiel Molille. Sahara Groupin kanssa tehdyn kaupan myötä Saharasta tuli tallin nimisponsori.

 Säännöt ja sääntömuutokset 
 Tekniset säännöt 
pienoiskuva|right|Pakokaasuvirtausten hyödyntämisen muututtua kielletyksi tallit ovat kehittäneet monenlaisia ilmanohjausjärjestelmiä saadakseen downforcea auton takaosaan. Kuvassa Sauberin ratkaisu.
pienoiskuva|right|Heliumpainepyssyjen käyttö renkaidenvaihdon yhteydessä kiellettiin kustannussyistä, joten tallit joutuivat palaamaan kuvan kaltaisiin perinteisempiin renkaanvaihtopyssyihin.
pienoiskuva|right|Renkaiden toimituksesta vastaa kaudella 2012 Pirelli.

 Teknisesti suurin ja merkittävin muutos kielsi autojen pakokaasuvirtausten hyödyntämisen diffuusorissa downforcen kasvattamiseksi. Aiemmin virtausten hyödyntämiseen ei oltu puututtu, mutta kauden 2012 uudet säännöt määräsivät tarkoin esimerkiksi mistä kohtaa pakokaasujen tuli tulla ulos pakoputkista. Pakoputkien päiden tuli myös olla aiempaa korkeammalla ja suuntautua ylöspäin. Muutamat tallit onnistuivat sääntömuutoksesta huolimatta hyödyntämään virtauksia moottorikarttojen avulla, mutta FIA puuttui toimintaan määräämällä kartat uudelleenlaadittaviksi.
 Silmiinpistävin muutos teknisissä säännöissä koski auton keulaa, jonka suurimmaksi sallituksi korkeudeksi osoitettiin enintään 55 senttimetriä mitattuna auton pohjalevystä. Auton rungon suurin sallittu korkeus oli kuitenkin 62,5 senttimetriä, minkä vuoksi keulan ja rungon väliin jäi 7,5 senttimetrin korkuinen keulaporras. Loiventaakseen syntyneen portaan muotoja FIA määräsi tallit rakentamaan keulaportaalle myös reunukset, joiden mitat määrättiin tarkkaan. Talleista McLaren ja Marussia eivät rakentaneet autoihinsa keulaporrasta. Yhtenäiseen keulaan tuli kuitenkin lisätä sääntöjen vaatimat reunukset ja sen tuli vastata säännöissä ilmoitettuja raja-arvoja. Keulaa madallettiin ennen kaikkea turvallisuussyistä. Aiemmin myös keula sai olla 62,5 senttimetrin korkeudella pohjalevystä.
 Sääntöjen suomasta ylimääräisestä vaihdelaatikon vaihdosta luovuttiin. Kaudella 2012 vaihdelaatikon sai vaihtaa ainoastaan viiden osakilpailun välein. Edellisellä kaudella kuljettajalle voitiin vaihtaa vaihdelaatikko kauden aikana yhden ylimääräisen kerran ilman viiden lähtöruudun rangaistusta.
 Kaikkien uusien autojen tuli läpäistä FIA:n pakolliset kolaritestit ennen kuin ne saivat osallistua kautta edeltäviin testijaksoihin. Aiemmin testien suorittamista edellytettiin vain ennen ensimmäistä osakilpailua. Testejä myös kiristettiin edellisiin vuosiin verrattuna.
 Heliumpainepyssyjen käyttö renkaanvaihdon yhteydessä kiellettiin Formula 1 -komission tapaamisessa Genevessä marraskuussa 2011. Huolimatta siitä, että painepyssyt nopeuttivat renkaidenvaihtoa jopa 30 prosenttia, todettiin heliumin käytön olevan liian kallista niin pienen kilpailuedun saavuttamiseen.
 Tammikuussa 2012 FIA kielsi "reaktiivisen ajokorkeudensäätöjärjestelmän". Alun perin Lotuksen visiona vuonna 2010 syntynyt järjestelmä perustui hydraulisiin sylintereihin jarrusatuloissa ja jousituksen työntövarsissa muuttaen näin saadun liikkeen turvin auton ajokorkeutta jatkuvasti optimaaliselle tasolle jarrutusten aikana. Järjestelmää sovellettiin ensimmäistä kertaa kaudella 2012, jolloin FIA alustavasti sen salli. Vain viikkoa myöhemmin järjestelmä kuitenkin kiellettiin, sillä FIA tulkitsi sen rikkovan artiklassa 3.15 annettuja rajoituksia, joiden mukaan "mikä tahansa aerodynaaminen efekti, joka saadaan aikaan jousituksella tulee olla sivutuote, joka johtuu jousituksen pääasiallisesta tarkoituksesta" ja "mikä tahansa laite, joka vaikuttaa auton aerodynamiikkaan, tulee pysyä liikkumattomana suhteessa auton jousitukseen". Lisäyksenä autoliitto totesi, että järjestelmän pääasiallinen tarkoitus oli aerodynaamisen edun saavuttaminen korjaamalla autoa stabiilimmaksi jarrutuksessa, mikä on niin ikään kielletty sääntöartiklassa 10.2., jossa käsitellään jousitusta.

 Kilpailusäännöt 
 Turva-auton tullessa radalle kierroksella ohitetut autot saavat ohittaa kärkijoukon, jotta ne eivät olisi kärkiautojen tiellä. Edellisen kerran tämä sääntö oli kaudella 2008.
 Kisan kesto on kasvatettu maksimissaan neljään tuntiin.
 Kun kisa keskeytetään, pääsevät varikolla olleet autot jatkamaan kilpailua siltä sijalta, jolla ne olivat kesketyshetkellä.

 Rengassäännöt 
 Kuljettajalle annettiin oikeus käyttää kaikkia kilpailuviikonloppua varten osoitettuja rengassarjoja heti ensimmäisestä harjoituksesta alkaen. Jokaista kuljettajaa varten varattiin kuusi sarjaa kovempia ja viisi sarjaa pehmeämpiä renkaita sekä neljä sarjaa välikelin renkaita ja kolme sarjaa sadekelin renkaita. Mikäli perjantaiharjoitusten aikana sataa, saivat kuljettajat yhden ylimääräisen välikelin rengassarjan käyttöönsä.
 Säännöissä säilyi rajoitus, jonka myötä kilpailussa sai käyttää enintään kuutta kuivankelin rengassarjaa, joista kolme sai olla pehmeämpiä ja kolme kovempia renkaita. Kilpailussa tuli edelleen myös käyttää sekä kovempaa että pehmeämpää seosta paitsi silloin kun kuljettaja käytti kilpailussa välikelin tai sadekelin rengassarjaa.
 Renkaiden profiilia muutettiin, jolloin rakenne parani ja renkaan suorituskyky pysyi huipputasolla pidemmän aikaa.
 Superpehmeä rengas säilytettiin ennallaan, mutta muista rengasseoksista tehtiin pehmeämpiä, jotta niiden välinen suorituskykyero pienenisi alle sekuntiin per kierros.
 Sadekelin rengasta parannettiin niin, että se poisti 60 litraa vettä sekunnissa ajettaessa 300 km/h.
 Parantaakseen rengastaktiikkojen seuraamista renkaiden kylkiin maalattuja värejä uusittiin. Superpehmeä merkittiin punaisella, pehmeä keltaisella, keskikova valkoisella ja kova seos hopealla. Välikelin rengasta merkittiin vihreällä ja sadekelin rengasta sinisellä.
 Pirellin testikuljettajina toimi Lucas di Grassi ja Jaime Alguersuari.

 Tulokset 
 Osakilpailut 
 Nro. Kilpailu Paalupaikka Nopein kierros Voittanut kuljettaja Voittanut talli Raportti 1  Australian Grand Prix  Lewis Hamilton (1.)  Jenson Button (1.)  Jenson Button (1.)  McLaren (1.) Raportti 2  Malesian Grand Prix  Lewis Hamilton (2.)  Kimi Räikkönen (1.)  Fernando Alonso (1.)  Ferrari (1.) Raportti 3  Kiinan Grand Prix  Nico Rosberg (1.)  Kamui Kobayashi (1.)  Nico Rosberg (1.)  Mercedes (1.) Raportti 4  Bahrainin Grand Prix  Sebastian Vettel (1.)  Sebastian Vettel (1.)  Sebastian Vettel (1.)  Red Bull (1.) Raportti 5  Espanjan Grand Prix  Pastor Maldonado (1.)  Romain Grosjean (1.)  Pastor Maldonado (1.)  Williams (1.) Raportti 6  Monacon Grand Prix  Mark Webber (1.)  Sergio Pérez (1.)  Mark Webber (1.)  Red Bull (2.) Raportti 7  Kanadan Grand Prix  Sebastian Vettel (2.)  Sebastian Vettel (2.)  Lewis Hamilton (1.)  McLaren (2.) Raportti 8  Euroopan Grand Prix  Sebastian Vettel (3.)  Nico Rosberg (1.)  Fernando Alonso (2.)  Ferrari (2.) Raportti 9  Britannian Grand Prix  Fernando Alonso (1.)  Kimi Räikkönen (2.)  Mark Webber (2.)  Red Bull (3.) Raportti 10  Saksan Grand Prix  Fernando Alonso (2.)  Michael Schumacher (1.)  Fernando Alonso (3.)  Ferrari (3.) Raportti 11  Unkarin Grand Prix  Lewis Hamilton (3.)  Sebastian Vettel (3.)  Lewis Hamilton (2.)  McLaren (3.) Raportti 12  Belgian Grand Prix  Jenson Button (1.)  Bruno Senna (1.)  Jenson Button (2.)  McLaren (4.) Raportti 13  Italian Grand Prix  Lewis Hamilton (4.)  Nico Rosberg (2.)  Lewis Hamilton (3.)  McLaren (5.) Raportti 14  Singaporen Grand Prix  Lewis Hamilton (5.)  Nico Hülkenberg (1.)  Sebastian Vettel (2.)  Red Bull (4.) Raportti 15  Japanin Grand Prix  Sebastian Vettel (4.)  Sebastian Vettel (4.)  Sebastian Vettel (3.)  Red Bull (5.) Raportti 16  Korean Grand Prix  Mark Webber (2.)  Mark Webber (1.)  Sebastian Vettel (4.)  Red Bull (6.) Raportti 17  Intian Grand Prix  Sebastian Vettel (5.)  Jenson Button (2.)  Sebastian Vettel (5.)  Red Bull (7.) Raportti 18  Abu Dhabin Grand Prix  Lewis Hamilton (6.)  Sebastian Vettel (5.)  Kimi Räikkönen (1.)  Lotus (1.) Raportti 19  Yhdysvaltain Grand Prix  Sebastian Vettel (6.)  Sebastian Vettel (6.)  Lewis Hamilton (4.)  McLaren (6.) Raportti 20  Brasilian Grand Prix  Lewis Hamilton (7.)  Lewis Hamilton (1.)  Jenson Button (3.)  McLaren (7.) Raportti

 Kuljettajat 

 Sija Kuljettaja AUS MAL CHN BHR ESP MON CAN EUR GBR GER HUN BEL ITA SIN JPN KOR IND ABU USA BRA Pisteet Piste-erokärkeen 1  Sebastian Vettel 2 11 5 1 6 4 4 Kesk. 3 5 4 2 22† 1 1 1 1 3 2 6 281 – 2  Fernando Alonso 5 1 9 7 2 3 5 1 2 1 5 Kesk. 3 3 Kesk. 3 2 2 3 2 278 3 3  Kimi Räikkönen 7 5 14 2 3 9 8 2 5 3 2 3 5 6 6 5 7 1 6 10 207 74 4  Lewis Hamilton 3 3 3 8 8 5 1 19† 8 Kesk. 1 Kesk. 1 Kesk. 5 10 4 Kesk. 1 Kesk. 190 91 5  Jenson Button 1 14 2 18† 9 16† 16 8 10 2 6 1 Kesk. 2 4 Kesk. 5 4 5 1 188 93 6  Mark Webber 4 4 4 4 11 1 7 4 1 8 8 6 20† 11 9 2 3 Kesk. Kesk. 4 179 102 7  Felipe Massa Kesk. 15 13 9 15 6 10 16 4 12 9 5 4 8 2 4 6 7 4 3 122 159 8  Romain Grosjean Kesk. Kesk. 6 3 4 Kesk. 2 Kesk. 6 18 3 Kesk. EX 7 19† 7 9 Kesk. 7 Kesk. 96 185 9  Nico Rosberg 12 13 1 5 7 2 6 6 15 10 10 11 7 5 Kesk. Kesk. 11 Kesk. 13 15 93 188 10  Sergio Pérez 8 2 11 11 Kesk. 11 3 9 Kesk. 6 14 Kesk. 2 10 Kesk. 11 Kesk. 15 11 Kesk. 66 215 11  Nico Hülkenberg Kesk. 9 15 12 10 8 12 5 12 9 11 4 21† 14 7 6 8 Kesk. 8 5 63 218 12  Kamui Kobayashi 6 Kesk. 10 13 5 Kesk. 9 Kesk. 11 4 18 13 9 13 3 Kesk. 14 6 14 9 60 221 13  Michael Schumacher Kesk. 10 Kesk. 10 Kesk. Kesk. Kesk. 3 7 7 Kesk. 7 6 Kesk. 11 13 22† 11 16 7 49 232 14  Paul di Resta 10 7 12 6 14 7 11 7 Kesk. 11 12 10 8 4 12 12 12 9 15 19† 46 235 15  Pastor Maldonado 13† 19† 8 Kesk. 1 Kesk. 13 12 16 15 13 Kesk. 11 Kesk. 8 14 16 5 9 Kesk. 45 236 16  Bruno Senna 16 6 7 22† Kesk. 10 17 10 9 17 7 12 10 18† 14 15 10 8 10 Kesk. 31 250 17  Jean-Éric Vergne 11 8 16 14 12 12 15 Kesk. 17 14 16 8 Kesk. Kesk. 13 8 15 12 Kesk. 8 16 265 18  Daniel Ricciardo 9 12 17 15 13 Kesk. 14 11 13 13 15 9 12 9 10 9 13 10 12 13 10 271 19  Vitali Petrov Kesk. 16 18 16 17 Kesk. 19 13 DNS 16 19 14 15 19 17 16 17 16 17 11 0 281 20  Timo Glock 14 17 19 19 18 14 Kesk. DNS 18 22 21 15 17 12 16 18 20 14 19 16 0 281 21  Charles Pic 15† 20 20 Kesk. Kesk. Kesk. 20 15 19 20 20 16 16 16 Kesk. 19 19 Kesk. 20 12 0  22  Heikki Kovalainen Kesk. 18 23 17 16 13 18 14 17 19 17 17 14 15 15 17 18 13 18 14 0 281 23  Jérôme d’Ambrosio 13 0 281 24  Narain Karthikeyan DNQ 22 22 21 Kesk. 15 Kesk. 18 21 23 Kesk. Kesk. 19 Kesk. Kesk. 20 21 Kesk. 22 18 0 281 25  Pedro de la Rosa DNQ 21 21 20 19 Kesk. Kesk. 17 20 21 22 18 18 17 18 Kesk. Kesk. 17 21 17 0 281 Sija Kuljettaja AUS MAL CHN BHR ESP MON CAN EUR GBR GER HUN BEL ITA SIN JPN KOR IND ABU USA BRA Pisteet Piste-erokärkeen

 Valmistajat 

 Sija Valmistaja Kuljettaja AUS MAL CHN BHR ESP MON CAN EUR GBR GER HUN BEL ITA SIN JPN KOR IND ABU USA BRA Pisteet Piste-erokärkeen 1  Red Bull-Renault  Sebastian Vettel 2 11 5 1 6 4 4 Kesk. 3 5 4 2 22* 1 1 1 1 3 2 6 460 –  Mark Webber 4 4 4 4 11 1 7 4 1 8 8 6 20* 11 9 2 3 Kesk. Kesk. 4 2  Ferrari  Fernando Alonso 5 1 9 7 2 3 5 1 2 1 5 Kesk. 3 3 Kesk. 3 2 2 3 2 400 60  Felipe Massa Kesk. 15 13 9 15 6 10 16 4 12 9 5 4 8 24 6 7 4 3 3  McLaren-Mercedes  Jenson Button 1 14 2 18* 9 16* 16 8 10 2 6 1 Kesk. 2 4 Kesk. 5 4 5 1 378 82  Lewis Hamilton 3 3 3 8 8 5 1 19* 8 Kesk. 1 Kesk. 1 Kesk. 5 10 4 Kesk. 1 Kesk. 4  Lotus-Renault  Kimi Räikkönen 7 5 14 2 3 9 8 2 5 3 2 3 5 6 6 5 7 1 6 10 303 157  Romain Grosjean Kesk. Kesk. 6 3 4 Kesk. 2 Kesk. 6 18 3 Kesk. EX 7 19 7 9 Kesk. 7 Kesk.  Jérôme d’Ambrosio 13 5  Mercedes  Michael Schumacher Kesk. 10 Kesk. 10 Kesk. Kesk. Kesk. 3 7 7 Kesk. 7 6 Kesk. 11 13 22* 11 16 7 142 318  Nico Rosberg 12 13 1 5 7 2 6 6 15 10 10 11 7 5 Kesk. Kesk. 11 Kesk. 13 15 6  Sauber-Ferrari  Kamui Kobayashi 6 Kesk. 10 13 5 Kesk. 9 Kesk. 11 4 18 13 9 13 3 Kesk. 14 6 14 9 126 334  Sergio Pérez 8 2 11 11 Kesk. 11 3 9 Kesk. 6 14 Kesk. 2 10 Kesk. 11 Kesk. 15 11 Kesk.  Esteban Gutiérrez TD 7  Force India-Mercedes  Paul di Resta 10 7 12 6 14 7 11 7 Kesk. 11 12 10 8 4 12 12 12 9 15 19* 109 351  Nico Hülkenberg Kesk. 9 15 12 10 8 12 5 12 9 11 4 21* 14 7 6 8 Kesk. 8 5  Jules Bianchi TD TD TD TD TD TD TD TD TD 8  Williams-Renault  Pastor Maldonado 13* 19* 8 Kesk. 1 Kesk. 13 12 16 15 13 Kesk. 11 Kesk. 8 14 16 5 9 Kesk. 76 384  Bruno Senna 16* 6 7 22* Kesk. 10 17 10 9 17 7 12 10 18* 14 1510 8 10 Kesk.  Valtteri Bottas TD TD TD TD TD TD TD TD TD TD TD TD TD TD TD 9  Toro Rosso-Ferrari  Daniel Ricciardo 9 12 17 15 13 Kesk. 14 11 13 13 15 9 12 9 10 9 13 10 12 13 26 434  Jean-Éric Vergne 11 8 16 14 12 12 15 Kesk. 14 14 16 8 Kesk. 13 13 8 15 12 Kesk. 8 10  Caterham-Renault  Heikki Kovalainen Kesk. 18 23 17 16 13 18 14 17 19 17 17 14 15 15 17 18 13 18 14 0 460  Vitali Petrov Kesk. 16 18 16 17 Kesk. 19 13 DNS 16 19 14 15 19 17 16 17 16 17 11  Giedo van der Garde TD TD TD TD TD TD  Alexander Rossi TD 11  Marussia-Cosworth  Timo Glock 14 17 19 19 18 14 Kesk. DNS 18 22 21 15 16 12 16 18 20 14 19 16 0 460  Charles Pic 15* 20 20 Kesk. Kesk. Kesk. 20 15 19 20 20 16 15 16 Kesk. 19 19 Kesk. 20 12  Max Chilton TD 12  HRT-Cosworth  Pedro de la Rosa DNQ 21 21 20 19 Kesk. Kesk. 17 20 21 22 18 18 17 18 Kesk. Kesk. 17 21 17 0 460  Narain Karthikeyan DNQ 22 22 21 Kesk. 15 Kesk. 18 21 23 Kesk. Kesk. 19 Kesk. Kesk. 20 21 Kesk. 22 18  Dani Clos TD TD TD TD TD TD  Ma Qinghua TD TD TD TD Sija Valmistaja Auto AUS MAL CHN BHR ESP MON CAN EUR GBR GER HUN BEL ITA SIN JPN KOR IND ABU USA BRA Pisteet Piste-erokärkeen

 Abu Dhabin nuorten kuljettajien testit 
Abu Dhabin GP:n jälkeen F1-tallit ajattivat nuoria kuljettajia kolmen päivän mittaisissa testeissä 6.–8. marraskuuta. Ferrari, Mercedes GP, Force India, Marussia ja HRT eivät osallistuneet, koska he olivat jo suorittaneet eri radoilla oman nuorten kuljettajien testinsä. Tässä lista kuljettajista, jotka ajoivat tallien autoja:

TalliKuljettajaAjopäivätSaavutukset sarjoista 2012Red Bull Racing  António Félix da Costa 6.–7. marraskuuta World Series by Renault – Neljäs  GP3 – Kolmas  Robin Frijns 8. marraskuuta World Series by Renault – MestariVodafone McLaren Mercedes  Kevin Magnussen 6. & 8. marraskuuta World Series by Renault – Seitsemäs  Gary Paffett 6.–7. marraskuuta DTM – Toinen  Oliver Turveyhttp://www.formula1onlive.com/2012/10/mclaren-announced-drivers-line-up-for.html  7.–8. marraskuuta –Lotus F1 Team  Nicolas Prosthttp://www.mtv3.fi/urheilu/f1/uutiset.shtml/2012/10/1641835/lotus-nimesi-kuljettajat-nuorten-testeihin 6. marraskuuta –  Edoardo Mortara 7. marraskuuta DTM – Viides  Davide Valsecchi 8. marraskuuta GP2 – MestariSauber  Robin Frijnshttp://www.autosport.com/news/report.php/id/103504 6. marraskuuta World Series by Renault – Mestari  Esteban Gutiérrez 7.–8. marraskuuta GP2 – KolmasScuderia Toro Rosso  Luiz Raziahttp://www.autosport.com/news/report.php/id/103669 6. & 8. marraskuuta GP2 – Toinen  Johnny Cecotto, Jr. 7. marraskuuta GP2 – YhdeksäsCaterham F1 Team  Giedo van der Gardehttp://www.autosport.com/news/report.php/id/103676 6.–7. marraskuuta GP2 – Kuudes  Alexander Rossi 8. marraskuuta –

 Televisiointi 
Suomessa Formula 1 -lähetyksiä esitti kaudella 2012 maksutelevisiokanava MTV3 MAX.

 Selostaja:
 Oskari Saari
 Varikkotoimittaja:
 Timo Pulkkinen
 Asiantuntijat:
 Erkki Mustakari
 Mika Salo

 Peli 
 F1 2012

 Katso myös 
 GP2-kausi 2012
 GP3-kausi 2012

 Lähteet 

 Aiheesta muualla 

*
Luokka:Seulonnan keskeiset artikkelit